Зорлық-зомбылықты күлкіге айналдырған блогер сынның астында қалды
"Зорлық-зомбылықты күлкіге айналдырған блогер сынның астында қалды" | "https://abai.kz/post/178222"
TITLE: Зорлық-зомбылықты күлкіге айналдырған блогер сынның астында қалды
URL: https://abai.kz/post/178222
META: "Зорлық-зомбылықты күлкіге айналдырған блогер сынның астында қалды" | "https://abai.kz/post/178222"
DATE: 05.01.2024
AUTHOR(s): Abai.kz
TOTAL WORDS: 115
TEXT: Invictus фитнес-клубтар желісі блогер Әлихан Байзақовты енді есігінен аттатпайтын болды. Оған себеп: әлеуметтік желіде миллионнан астам оқырманы бар блогер әйелдерге жасалатын зорлық-зомбылықты келеке етіп, видео түсірген. Күйіп тұрған проблеманы мазақ еткен блогердің іс-әрекеті көпшілік қауымның ызасын туғызды. Видеода Байзақов грушаны әйел бейнесінде көрсетіп, тізерлеп сақина ұсынып, сөз салғандай болады, содан кейін грушаны тепкілей бастайды. Ол видеоның сипаттамасына «POV: егер ол қарсы болса» деп жазып қояды. Фитнес-клуб Әлихан Байзақовтың бейнеролигіне наразылығын білдіріп, этикаға жат қылық деп атады. Компания өкілдері блогермен хабарласып, оған видеоны алып тастауды сұраған, алайда Байзақов өз әрекетінен зорлық-зомбылықты насихаттайтын белгілер көрмепті. Сондықтан фитнес-клубтар желісі блогерді өз клубтарына кіру мүмкіндігінен айырды. Аз уақыттан соң Байзақов шулы видеосын өшіріп тастады. Фото: Ә.Байзақовтың инстаграм парақшасынан Abai.kz
